34

  10. การควบคุมภายใน

  คณะกรรมการบริษัท
  ได้ตระหนักถึงความสำคัญของระบบการควบคุมภายในที่จะเป็นกลไกสำคัญในการช่วยลดความเสี่ยงทางธุรกิจ
  , ปกป้องคุ้มครองทรัพย์สิน ,
  ทำให้รายงานทางการเงินเกิดความน่าเชื่อถืออีกทั้งยังเป็นการปกป้องคุ้มครองเงินลงทุนของผู้ถือหุ้นของบริษัท
  จึงได้มอบหมายให้คณะกรรมการตรวจสอบรับผิดชอบในการจัดให้มีระบบการควบคุมภายในที่มีประสิทธิภาพและบริหารความเสี่ยงให้อยู่ในระดับที่เหมาะสม

  ในปี 2552 คณะกรรมการบริษัท และผู้สอบบัญชีอิสระ
  ได้พิจารณาและให้ความเห็นว่าบริษัทได้ปฏิบัติงานอย่างเป็นไปตามขั้นตอนที่กำหนดไว้
  และไม่พบประเด็นความผิดพลาดที่สำคัญ โดยได้ประเมินระบบการควบคุมภายในไว้ดังนี้

10.1 สภาพแวดล้อมของการควบคุมที่ดี (Control Environment)

-   มีการกำหนดนโยบายและระเบียบปฏิบัติต่างๆ ที่ให้ความเป็นธรรมต่อลูกค้า และเอื้อ

ประโยชน์ต่อบริษัทไว้เป็นลายลักษณ์อักษร

-   มีการกำหนดหน้าที่และอำนาจความรับผิดชอบอย่างชัดเจน

-   มีการจัดโครงสร้างองค์กรที่ช่วยให้ฝ่ายบริหารดำเนินงานอย่างมีประสิทธิภาพ

-   ให้ความสำคัญในข้อกำหนดเกี่ยวกับจริยธรรม(Code of conduct) และความ

ซื่อสัตย์สุจริตของฝ่ายบริหารและพนักงาน

  10.2 การประเมินความเสี่ยงที่เหมาะสม (Risk Assessment)

-   มีการพิจารณาและประเมินการดำเนินธุรกิจของบริษัทฯ ว่ามีปัจจัยความเสี่ยงใดบ้างที่จะ

ทำให้เกิดผลกระทบต่อบริษัททั้งจากภายในและภายนอก

-   มีการวิเคราะห์และติดตามโดยกำหนดมาตรการเพื่อลดความเสี่ยงให้อยู่ในระดับที่เหมาะ

สม หากเกิดผลกระทบต่อการดำเนินธุรกิจของบริษัท

  10.3 มีกิจกรรมควบคุมที่ดี (Control Activities)

  กิจกรรมควบคุมที่ดี คือการได้รับการสนองตอบและปฏิบัติตามจากทุกคนในบริษัทในวิธีการ

  และนโยบายที่ฝ่ายบริหารกำหนดขึ้น ได้แก่

-   การกำหนดอำนาจและระดับการอนุมัติรายการที่เหมาะสม เช่น

  บริษัทมีการกำหนดขอบเขตอำนาจหน้าที่ และวงเงินอำนาจอนุมัติของฝ่ายบริหารในแต่ละ

ระดับไว้อย่างชัดเจนและเป็นลายลักษณ์อักษร

มีการแบ่งแยกหน้าที่ความรับผิดชอบในงานด้านต่างๆ ต่อไปนี้ออกจากกันโดยเด็ดขาดเพื่อเป็น

การตรวจสอบซึ่งกันและกัน คือ 1. หน้าที่อนุมัติ 2. หน้าที่บันทึกรายการทางบัญชีและข้อมูล

สารสนเทศและ 3. หน้าที่ในการดูแลจัดเก็บทรัพย์สิน

  35

การอนุมัติให้ทำธุรกรรมกับผู้ที่เกี่ยวข้องที่มีผลผูกพันบริษัทในระยะยาว เช่น

สัญญาซื้อขายการกู้ยืม , การค้ำประกัน ได้มีการติดตามให้ปฏิบัติตามเงื่อนไขที่ตกลงกันไว้ตลอด

ระยะเวลาของสัญญาที่มีผลผูกพันบริษัท

-   มีการแบ่งแยกหน้าที่ที่อาจเอื้อให้เกิดการกระทำทุจริตออกจากกัน

-   มีการปฏิบัติตามกฎหมายและข้อบังคับที่เกี่ยวข้อง

  10.4 มีระบบสารสนเทศและการสื่อสารข้อมูลที่ดี (Information and Communication)

-   มีการนำเสนอข้อมูลที่สำคัญต่อฝ่ายบริหารและคณะกรรมการบริษัท ในการตัดสินใจ

อย่างเพียงพอและทันต่อเหตุการณ์

-   มีหลักปฏิบัติในการจัดเก็บเอกสารทางการเงินไว้ครบถ้วนเป็นหมวดหมู่ที่สามารถตรวจ

สอบได้ ในกรณีสงสัยในพฤติการณ์ที่ไม่สุจริต จะมีการตั้งคณะกรรมการสอบสวน และมีกล่อง

แสดงความคิดเห็นติดไว้ที่บริษัท

-   บริษัทฯ มีการเปิดเผยข้อมูลเกี่ยวกับรายการระหว่างกันกับกิจการที่เกี่ยวข้องกันอย่างถูกต้อง

ครบถ้วน เช่นการซื้อขายสินค้าและการบริการกับกิจการที่เกี่ยวข้องกัน

  10.5 มีระบบการติดตามและประเมินผลที่ดี (Monitoring and Evaluation)

-   บริษัทได้ทำการปรับปรุงแก้ไขการปฏิบัติงานให้สอดคล้องกับสถานการณ์ที่เปลี่ยนแปลง

ไป และติดตามประเมินผลการปฏิบัติงานดังกล่าวให้บรรลุวัตถุประสงค์ตามนโยบายที่กำหนดไว้ของ

คณะกรรมการบริษัท

-   บริษัทจัดให้มีการตรวจสอบและติดตามประเมินผลการปฏิบัติงานตามระบบการควบคุม

ภายในที่วางไว้อย่างสม่ำเสมอ

-   บริษัทได้กำหนดให้การรายงานผลการตรวจสอบ ต้องรายงานตรงต่อคณะกรรมการ ตรวจสอบ
    โดยกรรมการตรวจสอบเห็นชอบในการจัดจ้างบริษัท มัลติพลัสคอนซัลติ้ง จำกัด
    เป็นผู้ตรวจสอบภายในของบริษัทฯ ในระหว่างปี 2552
    ผู้ตรวจสอบภายในได้ปฏิบัติงานตรวจสอบ
    และสรุปรายงานผลการตรวจสอบต่อคณะกรรมการตรวจสอบ ดังนี้

1) การสอบทานการใช้งบประมาณกับรายได้ และต้นทุนการก่อสร้างจริง
ของโครงการชวนชื่นประชาอุทิศ และโครงการชวนชื่นโมดัส แจ้งวัฒนะ
โดยสำนักงานได้เข้าปฏิบัติงานเมื่อวันที่ 23-26 กุมภาพันธ์ 2552 โดยทำการสอบทานข้อมูลของปี
2551

จากการสอบทานต้นทุนการก่อสร้างของโครงการชวนชื่นประชาอุทิศ พบว่า
ต้นทุนการก่อสร้างโครงการจริง สูงกว่างบประมาณร้อยละ 118 คิดเป็นมูลค่าประมาณ 37 ล้านบาท
โดยเกิดจากส่วนงานถมดินมีจำนวนเงินมูลค่าสูงกว่างบประมาณคิดเป็นจำนวนเงิน 29 ล้านบาท
เนื่องจากงบประมาณประจำปีได้

  36

พิจารณางานถมดินเพียงบางส่วนเท่านั้น คือ ประมาณการพื้นที่ถมดินทั้งหมด 16 ไร่
แต่เนื่องจากพื้นที่เข้า-ออกโครงการค่อนข้างแคบ ทำให้เกิดความไม่สะดวกในการทยอยขนส่งดิน
จึงได้พิจารณาขออนุมัติงานเพิ่มเติมในส่วนงานถมดิน
เปลี่ยนเป็นถมดินทั้งหมดคิดเป็นพื้นที่ทั้งหมดจำนวน 66 ไร่ โดยประมาณ
จึงทำให้เกิดต้นทุนที่สูงกว่างบประมาณที่ได้ขอไว้เดิม

เมื่อพิจารณาในส่วนของยอดงบประมาณการขายเทียบกับรายได้ที่เกิดขึ้นจริงในบัญชี พบว่า
รายได้ที่รับรู้ทางบัญชีสูงกว่างบประมาณประจำปี อยู่ในอัตราร้อยละ 5
ซึ่งสามารถแยกเป็นยอดรายได้ที่เกิดจากการขายบ้านในปี 2550 มีมูลค่า 162 ล้านบาท
และยอดการขายบ้านในปี 2551 มีจำนวน 140 ล้านบาท
แต่เมื่อพิจารณาเปรียบเทียบจำนวนยอดการจองขายบ้าน(258 ล้านบาท)
กับประมาณการยอดขาย(288 ล้านบาท) ของปี 2551 พบว่า
น้อยกว่าที่ประมาณการอยู่ร้อยละ10.36 เนื่องจากมีโครงการอื่นๆ
มาเปิดตัวอยู่ในทำเลใกล้เคียงกันเพิ่มขั้นมาก จึงทำให้ยอดการจองขายไม่เป็นไปตามเป้าหมาย

จากการสอบทานต้นทุนการก่อสร้างของโครงการชวนชื่นโมดัส แจ้งวัฒนะ พบว่า
ต้นทุนการก่อสร้างโครงการจริง สูงกว่างบประมาณร้อยละ 38 คิดเป็นมูลค่าจำนวน 15 ล้านบาท
โดยเกิดจากส่วนงานการดูแลภูมิทัศน์ของโครงการมีจำนวนสูงกว่างบประมาณที่ตั้งไว้
คิดเป็นมูลค่าจำนวน 9.8 ล้านบาท และจากการสอบถามแผนกบัญชี ได้ชี้แจงว่า
ในการดำเนินการจัดทำงบประมาณประจำปีขณะนั้น แบบแปลนสำหรับงานส่วนดังกล่าว
ซึ่งประกอบด้วยงานสวนสาธารณะ สิ่งปลูกสร้างและต้นไม้
งานสโมสรและสระว่ายน้ำยังไม่เสร็จสมบูรณ์ดี
ทำให้การจัดทำงบประมาณไม่ได้ของบประมาณในส่วนนั้น
จึงเป็นผลให้ต้นทุนก่อสร้างจริงสูงกว่างบประมาณที่จัดทำไว้
โดยส่วนงานก่อสร้างนี้ได้มีการจัดทำเป็นรายงานภายใน
และขออนุมัติงบประมาณต่างหากจากงบประมาณประจำปี
ก่อนดำเนินการก่อสร้างในแต่ละส่วนเป็นคราวๆ ไป

เมื่อพิจารณาในส่วนของยอดงบประมาณการขายเทียบกับรายได้ที่เกิดขึ้นจริงในบัญชีปี 2551 พบว่า
รายได้ที่รับรู้ทางบัญชีในปี 2551 น้อยกว่างบประมาณประจำปี เป็นมูลค่า 82 ล้านบาท
เนื่องจากมีบ้านที่อยู่ระหว่างดำเนินการก่อสร้างจำนวน 69 หลัง และบริษัทฯ ยังไม่รับรู้เป็นรายได้
แต่เมื่อพิจารณาเปรียบเทียบจำนวนยอดการจองขายบ้าน(390 ล้านบาท) พบว่า
สูงกว่าที่ประมาณการ(179 ล้านบาท) อยู่ร้อยละ 117.88 และจากการสอบถามบริษัทฯ ได้ชี้แจงว่า
เป็นโครงการที่ได้รับการยอมรับจากลูกค้าในเรื่องแบบบ้าน , ราคาและทำเลที่ตั้ง
จึงทำให้ประสบผลสำเร็จในการเปิดจองขายบ้านช่วงเปิดโครงการ

2) การประเมินความเสี่ยงด้านความเชื่อมั่นของผู้บริโภค –
ด้านการก่อสร้างบ้านให้ลูกค้าแล้วเสร็จตามสัญญาของโครงการชวนชื่นโมดัส แจ้งวัฒนะ
จากการสอบทาน พบว่า บริษัทฯ มีการจัดการบริหารและตรวจสอบงานก่อสร้างอย่างมีหลักเกณฑ์
น่าเชื่อถือ และตรวจสอบได้
โดยจัดทำอยู่ในคู่มือมาตรฐานการตรวจสอบงานก่อสร้างอาคารที่ได้จัดทำเป็นรูปเล่มสวยงาม
และได้มีการจัดตั้งคณะกรรมการจากส่วนกลางเข้าตรวจสอบงานในขั้นตอนสำคัญถึง 4 ขั้นตอน
ทำให้เกิดความมั่นใจยิ่งขึ้นว่า คุณภาพบ้านของบริษัทฯ จะต้องดีมีมาตรฐาน
ซึ่งสามารถสร้างความเชื่อมั่นให้แก่ผู้บริโภคได้เป็นอย่างดี

  37

ในการสอบทานครั้งนี้ พบว่า ฝ่ายก่อสร้างได้มีการติดตามและตรวจสอบคุณภาพงานอย่างใกล้ชิด
แต่การดำเนินการในเรื่องจดหมายเร่งรัดงาน เพื่อแจ้งแก่ผู้รับเหมานั้น
จะดำเนินการค่อนข้างล่าช้าและไม่เคร่งครัดเท่าที่ควร

ในส่วนงานด้านโฆษณาในแผ่นพับหรือโบว์ชัวร์ของบริษัทฯ
ส่วนของรายการส่งเสริมการขายควรกำหนดจำนวน , ขนาด , ยี่ห้อและรุ่นของสินค้า
และรวมถึงมูลค่าสินค้าของแถมให้ชัดเจนมากยิ่งขึ้น

3) การสอบทาน การออกใบเสร็จรับเงินชั่วคราวกับใบเสร็จรับเงิน
และการรับชำระเงินค่างวดกับการออกใบเสร็จรับเงิน ของโครงการชวนชื่นประชาอุทิศ
และชวนชื่นปิ่นเกล้า-วงแหวน
จากการตรวจสอบการจับคู่ใบเสร็จรับเงินชั่วคราวที่ออกโดยสำนักงานขายกับใบเสร็จรับเงินที่ออกโดยสำนักงานใหญ่
และการสอบทานการรับชำระเงินค่างวดกับการออกใบเสร็จรับเงิน
โดยตรวจเช็คใบเสร็จรับเงินชั่วคราวและใบรายงานการขายประจำวัน
โดยตรวจสอบข้อมูลเปรียบเทียบกับใบเสร็จรับเงินตั้งแต่เดือนมกราคม ถึง พฤษภาคม 2552 พบว่า
ออกใบเสร็จรับเงินถูกต้องตรงกับการรับชำระเงินจริงทั้งสองโครงการ
พร้อมทั้งการสอบทานใบนำฝากในชุดใบสำคัญรับกับ Bank Statement ของบริษัทฯ พบว่า
มีการนำฝากเข้าบัญชีธนาคารจริงตามที่บันทึกบัญชีไว้

จากการตรวจสอบ พบว่า การออกใบเสร็จรับเงินชั่วคราวจะเกิดขึ้นที่สำนักงานขาย
ซึ่งส่วนใหญ่อยู่ในขั้นตอนการจองและทำสัญญาเท่านั้น
ส่วนการผ่อนชำระเงินค่างวดลูกค้าจะใช้วิธีโอนผ่านธนาคาร
โดยฝ่ายการเงินจะตรวจสอบยอดเงินที่ฝากเข้าในบัญชี และแจ้งรายงานแก่ทางฝ่ายบัญชีทุกสิ้นวัน
เพื่อให้ทางฝ่ายบัญชีทำการออกใบเสร็จรับเงิน ซึ่งขั้นตอนดังกล่าวถูกปฏิบัติตามระบบอย่างถูกต้อง

จากการสุ่มสอบทานข้อมูลในการ์ดลูกหนี้ของบริษัทฯ พบว่า
ข้อมูลถูกต้องตรงกับการรับชำระเงินค่างวดของลูกค้าจริง
โดยข้อมูลที่ปรากฎอยู่ในระบบลูกหนี้ถูกต้องและเชื่อถือได้

4) การสอบทาน การออกใบเสร็จรับเงินชั่วคราวกับใบเสร็จรับเงิน
และการรับชำระเงินค่างวดกับการออกใบเสร็จรับเงิน ของโครงการชวนชื่นเพชรเกษม81
และชวนชื่นโมดัส แจ้งวัฒนะ

จากการตรวจสอบการจับคู่ใบเสร็จรับเงินชั่วคราวที่ออกโดยสำนักงานขาย
กับใบเสร็จรับเงินที่ออกโดยสำนักงานใหญ่
และสอบทานการรับชำระเงินค่างวดกับการออกใบเสร็จรับเงิน
โดยตรวจสอบยันยอดนำฝากกับบัญชีธนาคาร , สอบทานใบนำฝากและBank Statement
ของบริษัทฯ โดยตรวจสอบการรับชำระเงินสำหรับเงินค่าจอง , เงินทำสัญญา และเงินค่างวด
ตั้งแต่เดือนเมษายน ถึง เดือนกรกฎาคม 2552 เป็นจำนวนทั้งสิ้น 289 รายการ พบว่า มีเพียง 2
รายการ คิดเป็นร้อยละ 0.69
ที่ได้มีการออกใบเสร็จรับเงินระบุวันที่ไม่ตรงกับวันที่ในใบเสร็จรับเงินชั่วคราวที่สำนักงานขายโครงการเป็นผู้จัดทำให้แก่ลูกค้า
ปรากฎว่า ในใบเสร็จรับเงินเป็นวันที่ตามเช็คของลูกค้าที่นำมาชำระ
ซึ่งเป็นผลมาจากการบันทึกข้อมูลคลาดเคลื่อนในระบบโปรแกรม

จากการสอบทานใบนำฝากและชุดใบสำคัญรับ กับ Bank Statement ของบริษัทฯ พบว่า
มีการนำเงินฝากเข้าบัญชีธนาคารจริง และข้อมูลบันทึกบัญชีไว้ถูกต้องตรงกันทั้งสองโครงการ
จากการตรวจสอบ พบว่า การออกใบเสร็จรับเงินชั่วคราวจะเกิดขึ้นที่สำนักงานขาย
ซึ่งส่วนใหญ่อยู่ในขั้นตอนการจอง และทำสัญญา

  38

เท่านั้น ส่วนการผ่อนชำระเงินค่างวด ลูกค้าจะใช้วิธีโอนผ่านธนาคาร
และฝ่ายการเงินจะตรวจสอบยอดเงินที่ฝากเข้าในบัญชีและแจ้งรายงาน (Bill Payment)
แก่ทางฝ่ายบัญชีทุกสิ้นวัน เพื่อให้ทางฝ่ายบัญชีจัดทำใบเสร็จรับเงิน
ซึ่งผู้ปฏิบัติงานได้ทำงานดังกล่าวถูกต้อง จากการสุ่มสอบทานข้อมูลในการ์ดลูกหนี้ของบริษัทฯ พบว่า
ข้อมูลถูกต้องตรงกับการรับชำระหนี้ของลูกค้าจริง
และข้อมูลที่ปรากฎอยู่ในระบบลูกหนี้ถูกต้องและเชื่อถือได้